Арийската републиканска армия () е бяла националистическа терористична организация в САЩ, действала в периода 1992 – 1996 г. В последните две години извършва 22 обира на банки в Средния Запад, ръководени от Питър Кевин Лангън. Организацията изповядва идеология за превъзходство на белите и неонационалсоциализъм. Твърди се, че е била в заговор с осъдения терорист Тимъти Маквей, през месеците преди бомбения атентат в Оклахома сити.